سید رضا الکریم

سید رضا الکریم (پ۔ 1 فروری 1971ء) جنھیں چار مونائی پیر کے نام سے بھی جانا جاتا ہے، بنگلہ دیشی اسلامی عالم اور سیاست دان ہیں جو 2006ء سے اسلامی آندولن بنگلہ دیش کے امیر ہیں۔ وہ بنگلہ دیش مجاہد کمیٹی کے صدر اور بنگلہ دیش قرآنی تعلیماتی بورڈ کے صدر بھی ہیں اور وفاق المدارس العربیہ بنگلہ دیش کے نائب صدر ہیں۔

 ابتدائی زندگی اور خاندان 
رضا الکریم 1 فروری 1971ء کو چار مونائی گاؤں، بریشال، مشرقی پاکستان میں پیدا ہوئے۔ ان کے دادا سید محمد اسحاق چار مونائی کے پہلے پیر تھے اور ان کے والد سید فضل الکریم دوسرے پیر تھے۔

 تعلیم 
انھوں نے اپنی ابتدائی تعلیم چار مونائی جامعہ رشیدیہ اسلامیہ سے حاصل کی۔ 1991ء میں اس کے عالیہ شعبہ سے کامل (ماسٹر) کی ڈگری حاصل کی۔ اسی دوران وہ اس کے قومی شعبہ میں بھی تعلیم حاصل کرتے رہے۔ بعد میں انھوں نے ساگردی اسلامیہ کامل مدرسہ، بریشال سے فقہ اور حدیث میں اعلیٰ سند حاصل کی۔ کچھ عرصہ کے لیے وہ جامعہ اسلامیہ دارالعلوم مدنیہ میں بھی تعلیم حاصل کی۔

 پیشہ ورانہ زندگی 
تعلیم مکمل کرنے کے بعد وہ چار مونائی جامعہ رشیدیہ اسلامیہ میں اس کے عالیہ شعبہ کے استاد بنے۔ بعد میں وہ دونوں شعبہ جات (عالیہ اور قومی) کے اسسٹنٹ پرنسپل رہے۔ موجودہ وقت میں وہ دونوں شعبہ جات کے مرکزی سر پرست ہیں۔ وہ بنگلہ دیش قرآنی تعلیماتی بورڈ کے صدر اور وفاق المدارس العربیہ بنگلہ دیش کے شریک صدر بھی ہیں۔

انھوں نے 2003ء سے 2011ء تک چار مونائی یونین کے صدر نشین کے طور پر دو مدتیں خدمات انجام دیں۔

25 نومبر 2006ء کو والد کے انتقال کے بعد وہ اسلامی آندولن بنگلہ دیش اور بنگلہ دیش مجاہدین کمیٹی کے امیر منتخب ہوئے۔

 سیاست 
تصغیر|رضا الکریم 2017ء میں صدر محمد عبد الحمید کے ساتھ
طلبہ زندگی سے ہی وہ اسلامی شاسَنَتنتر چھاتر آندولن کی سیاست میں شامل رہے۔ بعد میں وہ اس کے مرکزی کمیٹی کے طلبہ فلاح سیکریٹری رہے۔ بی این پی کی قیادت میں چار جماعتی اتحاد کی اسلامی سر گرمیوں کی وجہ سے انھیں گرفتار کیا گیا۔
 نظریات 
 شیخ حسینہ پر تنقید 
جون 2019ء میں ایک کانفرنس میں شیخ حسینہ نے حجاب کے بارے میں کہا کہ  رضا الکریم نے ان کے بیان کو غیر ذمہ دارانہ قرار دیا اور واپس لینے کا مطالبہ کیا۔

 حوالہ جات 

زمرہ:احناف
زمرہ:اکیسویں صدی کی بنگالی شخصیات
زمرہ:اکیسویں صدی کے بنگلہ دیشی سیاست دان
زمرہ:اکیسویں صدی میں اسلامی مذہبی رہنما
زمرہ:بقید حیات شخصیات
زمرہ:بنگالی سیاستدان
زمرہ:بنگلہ دیشی سنی علماء اسلام
زمرہ:بنگلہ دیشی علماء
زمرہ:بیسویں صدی کی بنگالی شخصیات
زمرہ:بیسویں صدی کے مسلمان محققین اسلام
زمرہ:دیوبندی شخصیات
زمرہ:سنی اسلامی تحریکیں
زمرہ:ضلع بریسال کے سیاستدان
زمرہ:علمائے اہلسنت
زمرہ:1971ء کی پیدائشیں